cyanic-selkie/wikianc huggingface dataset:
பிலிகுது கான் ஆயுசிறீதரா
ஆரம்ப வாழ்க்கை
கமா முதன்மை மந்திரி ஆக்கப்பட்டார். அனைத்து அதிகாரங்களும் அவர் கைக்கு வந்தன. இந்த வெற்றியின் காரணமாக ஆயுசிறீதராவை அரியணைக்கு ஏற்ற முடிவு செய்தார். இந்தத் திட்டம் கண்டுபிடிக்கப்பட்டது. கமா நாடுகடத்தப்பட்டார். 1356 ஆம் ஆண்டு அவரது எதிரிகள் அவரை கழுத்தை நெரித்துக் கொன்றனர். ஆயுசிறீதரா மன்னிக்கப்பட்டார். 1353 ஆம் ஆண்டு பட்டத்து இளவரசனாக ஆயுசிறீதரா ஆனபோது அவரது ஆதரவாளர்கள் மற்றும் எதிர்ப்பாளர்களுக்கு இடையே ஒரு பிரச்சனை உண்டானது. ஏழு வருடங்களுக்குப் பிறகு ஆயுசிறீதரா மற்றும் அவரது தாய் சீமாட்டி கீ முதன்மை அமைச்சரான தாய் பிங்கிடம் ககானைப் பதவி விலக சமாதானப்படுத்தி, ஆயுசிறீதராவிடம் நாட்டை ஒப்படைக்க வைக்குமாறு கூறினர். தாய் பிங் இதற்கு மறுத்த போது அவர்கள் தாய் பிங்கின் ஆதரவாளர்களை விஷம் வைத்துக் கொன்று தாய் பிங்கை பதவி விலக வைத்தனர். அதிகாரமானது பபுவா என்ற ஒரு திருநங்கை ஆக்கப்பட்டவரிடமும் மற்றும் சோ செகின் என்றவரிடமும் சென்றது. இருவருமே பலவீனமானவர்களாக இருந்தனர். 1364 ஆம் ஆண்டு எதிர்ப்பாளர்களின் தலைவரான போலத்-தெமுர் தலைநகரை ஆக்கிரமித்துக் கொண்டார். தடு நகரத்திற்கு திரும்பி வருமாறு ஆயுசிறீதராவை அவரது தந்தை பணித்தார். போலத்-தெமுரின் பெரிய ராணுவத்தை எதிர்க்கத் தனக்கு சக்தியில்லை என்று உணர்ந்த ஆயுசிறீதரா யுவான் தளபதியான கோகே தெமுரிடம் தப்பி ஓடினார். ஆயுசிறீதரா படைகளுடன் முன்னேறி வருவதை அறிந்த போலத்-தெமுர், சீமாட்டி கீயைக் கைது செய்யப்பட்டார். அவர் தனது மகனை தலைநகருக்கு திரும்புமாறு கூற வைக்கப்பட்டார். எனினும் போலத்-தெமுரின் தளபதிகள் அவரிடமிருந்து பிரிந்து கோகே தெமுரிடம் சென்றடைந்தனர். இளவரசன் வெயி சுனின் மகனான கோ சாங்கிடம் போலத்-தெமுரைக் கொலை செய்யுமாறு தோகோன் தெமுர் இரகசியமாக ஆணையிட்டார். போலத்-தெமுர் இறந்தபிறகு போலத்-தெமுரின் தளபதியான துகியேலை 1365 ஆம் ஆண்டு கோகே தெமுர் தோற்கடித்தார். தனக்கு சாதகமாகப் பேரரசரைப் பதவி விலக வைக்க கோகே தெமுரை ஆயுசிறீதரா கட்டாயப்படுத்தினார். பேரரசர் பதவியை விட்டு விலக விருப்பம் இன்றி இருந்தார். ஆனால் தனது மகனுக்கு யுவான் அரசில் ராணுவ தலைவனுக்கு அடுத்த பதவியைக் கொடுத்தார். கோகே தெமுர் இதைத் தடுக்க முயற்சித்தார். ஆனால் அம்முயற்சியில் தோல்வி அடைந்தார். அவரது தகுதிகள் பறிக்கப்பட்டன.
1368 ஆம் ஆண்டு யுவான் அரசமரபானது மிங் அரசமரபால் தூக்கி எறியப்பட்டது. தோகோன் தெமுர் மற்றும் அவரது குடும்பம் தடுவில் இருந்து வடக்கே சங்டுவுக்கு தப்பியது. 1370 இல் இங்சங்கில் தோகோன் தெமுர் உயிரிழந்தார். மிங் ராணுவம் அந்த நகரத்தைக் கைப்பற்றியது. ஆயுசிறீதராவின் உறவினர்கள் மற்றும் அவரது மகன் மைதர்பால் ஆகியோரைப் பிடித்தது. பத்திரமாக கரகோரத்திற்குத் தப்பிய.ஆயுசிறீதரா அங்கே மங்கோலியர்களின் ககானாக முடிசூட்டிக் கொண்டார். ஆயுசிறீதராவுக்கு பிலிகுது (புத்திசாலி) என்ற மங்கோலியப் பட்டம் வழங்கப்பட்டது.
ஆட்சிக்காலம்
அரியணை ஏறிய சிறிது காலத்தில் கரகோரத்திற்கு அவர் தப்பினார். தனது சகாப்தப் பெயரை சுவான்குவாங் என்று மாற்றிக்கொண்டார். கோகே தெமுரைத் தனது போர்ப்படைத்தலைவன் மற்றும் மைய அரசின் வலது கையின் சிங்சாங்காக ஆக்கினார். யுவான் அரசமரபின் எஞ்சியவர்கள் மங்கோலியத் தாயகத்தில் வடக்கு யுவான் அரசமரபினர் என்று அழைக்கப்பட்டனர். இவரது ஆட்சிக்காலத்தில் அவர்கள் ஒரு வலிமையான சக்தியாக நீடித்தனர். இவரது நாட்டின் பகுதிகளானவை வடகிழக்கு சீனாவில் இருந்து சிஞ்சியாங் வரை நீண்டிருந்தது.
பிலிகுது கான் ஆயுசிறீதராவை சரணடையுமாறு பலமுறை மிங் அரசமரபின் கோங்வு பேரரசர் கேட்டார். ஆனால் தோல்வி அடைந்தார். 1372 ஆம் ஆண்டு கோங்வு பேரரசர் 1,50,000 வீரர்களைக் கொண்ட மிங் இராணுவத்தை மங்கோலியாவிற்கு அனுப்பினார். சு தா தலைமையிலான மிங் இராணுவத்தின் நடு பிரிவிற்கு எதிராக கோகே தெமுரின் இராணுவத்தை பிலிகுது கான் அனுப்பினார். சு தாவின் படைகள் தூல் ஆற்றை 20 நாட்களுக்குள் அடைந்தன. ஆனால் அவர்கள் தோற்கடிக்கப்பட்டனர். அவர்களது தளபதி நூலிழையில் தனது சில வீரர்களுடன் உயிர்தப்பினார். மிங் இராணுவத்தின் கிழக்குப் பிரிவு கெர்லென் ஆறுவரை முன்னேறியது. வழியிலிருந்த மங்கோலிய முகாம்களை கொள்ளையடித்தது. ஆனால் அவர்கள் திடீரென தோற்கடிக்கப்பட்டு ஓர்கோன் பகுதிக்கு பின்வாங்க வைக்கப்பட்டனர். ஓர்கோன் பகுதியில் மற்றொரு கடும் யுத்தம் நடைபெற்றது. கிழக்குப் பிரிவானது கலச்சானி தலைமையிலான மங்கோலிய ராணுவத்தை எதிர்த்துப் போரிட்டது. கரகோரத்திற்கு அருகில் அவர்கள் கடைசியாகத் தோற்கடிக்கப்பட்டனர். மிங் இராணுவத்தின் மேற்கு பிரிவு சில இடங்களில் வெற்றி பெற்றிருந்த போதிலும் மற்ற பிரிவுகள் தோல்வியடைந்ததால் பின்வாங்க கட்டாயப்படுத்தப்பட்டது.
முன்னர் யுவான் அரசமரபிற்கு கப்பம் கட்டிக் கொண்டிருந்த கொர்யியோவின் கோங்மின் அரசரை  சீனாவின் மிங் அரசமரபிற்கு எதிரான சண்டையில் ஆதரவு கொடுக்குமாறு ஆயுசிறீதரா கேட்டுக்கொண்டார். கோங்மினுக்கு எழுதிய கடிதத்தில் பிலிகுது கான் பின்வருமாறு கூறினார்:
"...ஓ வாங், நீ என்னைப் போலவே செங்கிஸ்கானின் வழித்தோன்றல். எனவே, சொர்க்கத்திற்கு கீழ் நீதியையும் உண்மையையும் நிலைநாட்ட நாங்கள் உங்களுடன் பணிபுரிய விரும்புகிறோம்..."
ஆனால் மாறாக, கோங்மின் அரசர் உதவ மறுத்துவிட்டார். மங்கோலியர்களுக்கு எதிரான கொள்கைகளைச் செயல்படுத்த ஆரம்பித்தார். 1270களில் யுவான் அரசமரபால் இணைத்துக்கொள்ளப்பட்ட நிலங்களைத் திரும்ப எடுத்துக் கொண்டார். மங்கோலியர்களின் ஆதரவாளரான இன் இம்-இன் தலைமையிலான பிரிவு 1374இல் கோங்மினைக் கொன்றது. இன் இம்-இன்னின் கைப்பாவை அரசரான யூவை அங்கீகரிக்க லியாவோயங்கில் இருந்த மங்கோலியர்களிடம் தூதர்கள் அனுப்பப்பட்டனர். யூ அரசரை சீக்கிரமே பிலிகுது கான் அங்கீகரித்தார். மிங் கோட்டைக்கு எதிராக ஒன்றிணைந்த தாக்குதலை நடத்த கொர்யியோ கொரியா துருப்புகளை அனுப்ப வேண்டுமென பிலிகுது கான் கேட்டுக்கொண்டார். கொர்யியோ எச்சரிக்கையுடன்,  உதவுவதற்கு மீண்டும் மறுத்தது.
உசாத்துணை
பகுப்பு:1378 இறப்புகள்
இந்தியக் கடல்சார் பல்கலைக்கழகம்
இந்திய கடல்சார் பல்கலைக்கழகம் (Indian Maritime University) (IMU) அல்லது இந்தியன் மேரிடைம் பல்கலைக்கழகம் தமிழகத் தலைநகர் சென்னையில் செம்மண்சேரி கிராமத்தில் கிழக்குக் கடற்கரைச் சாலைக்கும் இராஜிவ் காந்தி சாலைக்கும் இடையே நடுவண் அரசால் கட்டமைக்கபடும், கடல்சார் போக்குவரத்துத் துறை கல்வித்திட்டங்களை வழங்கும், ஓர் பல்கலைக்கழகமாகும். இது இந்திய கடல்சார் பல்கலைக்கழகம் சட்டம், 2008 (2008ஆம் ஆண்டின் 22வது சட்டம்)படி 2008ஆம் ஆண்டு நவம்பர் 14ஆம் நாள்  நிறுவப்பட்டது. தலைமையகத்தைச் சென்னையிலும் வெளிவளாகங்களாக கொல்கத்தா, மும்பை மற்றும் விசாகப்பட்டிணம் ஆகிய இடங்களிலும் கொண்டு அமைந்துள்ளது. அண்மையில் கொச்சி துறைமுகம் சலுகையில் வழங்கியுள்ள இடத்தில் கொச்சி வளாகம் ஒன்று அமைக்கப்பட்டுள்ளது.
தற்போது உத்தண்டியில் உள்ள தேசிய கடல்சார் அகாதெமி வளாகத்திலிருந்து இயங்குகிறது.
பல்கலைக்கழக்கத்தில் இணைக்கப்பட்டுள்ள நிறுவனங்கள்
தற்போது இயங்கிவரும் கீழுள்ள அரசு மற்றும் அரசுசார் கடல்சார் பயிற்சி மற்றும் ஆய்வு மையங்களும் கல்வி நிறுவனங்களும் இப்பல்கலைக்கழக்கத்தில் இணைக்கப்பட்டுள்ளன:
உருசியாவில் போக்குவரத்து
அண்மைய காலங்களில் உருசியாவானது இரண்டு புதிய போக்குவரத்து உத்திகளை முன்மொழிந்துள்ளது. முதலாவது 2020 ஆம் ஆண்டுவரைக்கும், இரண்டாவது 2030 ஆம் ஆண்டுவரைக்குமான காலத்தை எடுக்கும்.உருசியாவின் போக்குவரத்தால் கிடைக்கும் உற்பத்தியானது நாட்டின் மொத்த உள்நாட்டு உற்பத்தியில் பாரிய பாதிப்பை ஏற்படுத்துகின்றது.
தொடர்வண்டிப் போக்குவரத்து
உலகின் இரண்டாவது மிகப்பெரிய தொடர்வண்டிப் போக்குவரத்து வலையமைப்பை உருசியா கொண்டுள்ளது. உலகின் மிகப்பெரிய தொடர்வண்டிப் போக்குவரத்து வலையமைப்பானது அமெரிக்காவுக்கு இருக்கின்றது. 2011 ஆம் ஆண்டின்படி உருசியாவின் தொடர்வண்டிப் பாதைகளின் மொத்தநீளம் 87157 km ஆகும். 2007 ஆம் ஆண்டில் உருசிய தொடர்வண்டிகள் தனியாக 1.3 பில்லியன் பயணிகளின் போக்குவரத்துக்கு உதவியுள்ளன. மற்றும் 1.3 பில்லியன் சரக்குகளையும் நகர்த்தியுள்ளன.
பத்மநாபமங்கலம் ஊராட்சி
பத்மநாபமங்கலம் ஊராட்சி (Padmanabamangalam Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஸ்ரீவைகுண்டம் வட்டத்தில் அமைந்துள்ளது. இந்த ஊராட்சி, ஸ்ரீவைகுண்டம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2473 பேர் ஆவர். இவர்களில் பெண்கள் 1182 பேரும் ஆண்கள் 1291 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குறிச்சி, தஞ்சாவூர்
இந்தியா,தமிழ்நாடு,தஞ்சாவூர் மாவட்டத்தில் பட்டுக்கோட்டை தாலுக்காவில் குறிச்சி என்ற கிராமம் உள்ளது.
விளக்கப்படங்கள்
குறிச்சியில் 2001-ல் மக்கள் தொகை கணக்கெடுப்பின்படி,  மொத்த மக்கள் தொகை- 1523 ஆண்கள்- 741  மற்றும் பெண்கள்-782. பாலின விகிதம்  1055 ஆக இருந்தது. கல்வியறிவு விகிதம்  75.84 உள்ளது.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
காப்புரிமைப் பட்டயம் அடிப்படையில் நாடுகளின் பட்டியல்
2010ன் முதல் 20 நாடுகள்
பட்டயம் வேண்டிய நாடுகள் (கடைசியாக:2008)
பட்டயம் வழங்கப்பட்ட நாடுகள் (கடைசியாக: 2008)
செயல்பாட்டிலுள்ள பட்டயங்கள் (கடைசியாக: 2008,கலவை)
வெளியிணைப்பு
பகுப்பு:அறிவுசார் சொத்துரிமை பகுப்பு:நாடுகள் தொடர்பான பட்டியல்கள்
ராவுலபாலம்
ஆட்சி
இது ஆந்திர சட்டமன்றத்திற்கு கொத்தபேட்டை சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:கிழக்கு கோதாவரி மாவட்டத்தின் மண்டலங்கள்
விழித்திரை விலகல்
விழித்திரை விலகல் (Retinal detachment) கண்ணில் ஏற்படும் ஒரு பாதிப்பாகும். விழித்திரையானது கண்ணின் உட்சுவரிலிருந்து உரிவதால் இது ஏற்படுகிறது. ஏறத்தாழ பத்தாயிரம் பேரில் ஒருவருக்கு இக் குறைபாடு ஏற்படுகின்றது. இக்குறைபாட்டிற்கு ஏற்ற உடனடிச் சிகிச்சை அளிக்காவிடின் பார்வையிழப்பு ஏற்படலாம்.
விழித்திரையில் சிறு துளை அல்லது கிழிவு ஏற்படுவதனாலேயே விழித்திரை விலக நேரிடுகிறது. அந்த இடைவெளியினூடாக நீர்மம் விழித்திரைக்குக் கீழே கசிவதால் கண்சுவருடன் ஒட்டிக்கொண்டிருக்கும் தொடுப்பு நலிவடைந்து விழித்திரை உரிகிறது. இதுவே விழித்திரை விலகலாகும். இவ்வாறு விலகிய விழித்திரையால் உள்வரும் ஒளிக்கதிர்களிலிருந்து தெளிவான படத்தைப் பெற முடியாது.
இக் குறைபாடு பெரும்பாலும் நடுத்தர வயதுக் குறும்பார்வையுடையோருக்கே ஏற்படுகிறது.
பகுப்பு:நோய்கள் பகுப்பு:கண் குறைபாடுகள் பகுப்பு:கண்
ஆயுதப்படை (சிறப்பு அதிகாரங்கள்) சட்டம், 1958
ஆயுதப்படை (சிறப்பு அதிகாரங்கள்) சட்டம்  (Armed Forces (Special Powers) Act, AFSPA), இந்திய நாடாளுமன்றத்தால் செப்டம்பர் 11, 1958ஆம் ஆண்டு இயற்றப்பட்ட ஓர் சட்டமாகும். இச்சட்டம் அருணாச்சலப் பிரதேசம், அசாம், மணிப்பூர், மேகாலயா, மிசோரம், நாகாலாந்து மற்றும் திரிபுரா மாநிலங்களின் "அமைதிக்குறைவான பகுதிகள்" என்று சட்டம் குறிப்பிடும் இடங்களில் இந்தியப் படைத்துறையின் ஆயுதமேந்திய படைகளுக்கு சிறப்பு அதிகாரங்களை வழங்குகிறது. பின்னதாக சூலை 1990இல் சம்மு காசுமீர் மாநிலத்திற்கு ஆயுதப்படை (சம்மு காசுமீர்) சிறப்பு அதிகாரங்கள் சட்டம், 1990 என விரிவாக்கப்பட்டது.
சட்டம்
இந்திய அரசியலமைப்புச் சட்டத்தின் கூறுகளின்படி மாநில அரசுகள் கீழ்வரும் காரணங்களில் ஏதாவதொன்றிற்காக அவசரநிலை அறிவிக்கலாம்: இத்தகைய நிலைகளில் மாநில அரசுகள் ஒன்றிய அரசின் உதவியை நாடுதல் இயல்பு. காட்டாக தேர்தல் நேரங்களில், உள்ளூர் காவல்துறை தங்கள் வழமையான பணிகளைக் கவனித்துக்கொண்டே தேர்தல் பணிகளையும் கவனிக்க இயலாதநிலையில் ஒன்றிய அரசு தனது மத்திய சேமக் காவல் படையினை அனுப்புகிறது. புரட்சி அல்லது போராட்டம் மிகுந்து தொடர்நிலையில் அமைதிக்குறைவு ஏற்படுமேயானால், குறிப்பாக நாட்டின் எல்லைகளை அடுத்த பகுதிகளில் அரசாண்மை அச்சுறுத்தப்படுமேயானால், ஆயுதப்படைகள் ஈடுபடுத்தப்படும்.
1972ஆம் ஆண்டு 7ஆம் சட்டத்தின்படி இவ்வாறு அமைதிக்குறைவான பகுதிகள் என்று அறிவிக்கும் அதிகாரம் ஒன்றிய அரசுக்கும் விரிவாக்கப்பட்டது.
இத்தகைய சூழலில் படைத்துறை வீரர்களும் அதிகாரிகளும் மாநில/மாவட்ட ஆட்சியமைப்பிற்கு கீழாக பணி புரியாத நிலையிலும் குடிசார் சட்டங்கள் மற்றும் குற்றவியல் முறைமைகள் அறியாதநிலையிலும் அவர்களது செயலாக்கத்திற்கு சட்ட அனுமதி வழங்குமுகமாக இந்தச் சட்டம் இயற்றப்பட்டுள்ளது. . இச்சட்டத்தின் மூலம் ஆயுதப்படையினருக்கு எவரையும் கைது செய்யவும் சோதனை செய்யவும் குழப்பம் மீறியநிலையில் சுடவும் அதிகாரங்கள் வழங்கப்பட்டுள்ளன.
இந்தச் சட்டம் அமலில் உள்ள இடங்களில் பாதுகாப்புப் படையினருக்கு கூடுதல் அதிகாரம் கொடுக்கப்பட்டுள்ளது. சந்தேகப்படும் நபர்களை வாரண்ட் இன்றி கைது செய்யவும், விசாரணை நடத்தவும், சோதனை நடத்தவும் அதிகாரமளிக்கப்பட்டுள்ளது. ராணுவத்தினர் யாரையும் சோதனையிடவும் பொருட்களைக் கைப்பற்றவும் முடியும். ஒரு ராணுவ வீரர் பொதுமக்கள் யாரையாவது தவறுதலாகவோ தவிர்க்க முடியாமலோ சுட்டுக் கொன்றுவிட்டால், இந்தச் சட்டம் அவரைப் பாதுகாக்கும்.
வரலாறு
இந்தியாவில் சில மாநிலங்களில் பிரிவினைவாத வன்முறை வெடித்ததையடுத்து, சர்ச்சைக்குரிய இந்தச் சட்டத்தை 1958ல் இந்தியா அமல்படுத்தியது.
படிப்படியாக சட்டம் நீக்கம்
அசாம், திரிபுரா மற்றும் மேகாலயா மாநிலங்களில் இச்சட்டம் முற்றிலும் நீக்கப்பட்டுள்ளதை தொடர்ந்து நாகலாந்து மற்றும் மணிப்பூர் மாநிலத்தில் படிப்படியாக நீககவுள்ளதாக இந்தியப் பிரதமர் அறிவித்துள்ளார்.
வெளியிணைப்புகள்
பகுப்பு:இந்தியாவில் சட்டம் பகுப்பு:இந்திய அரசின் சட்டங்கள் பகுப்பு:இந்தியாவில் மனித உரிமை மீறல்கள்
உயிரினங்களின் பரிணாம வரலாறு
புவி 4.5 பில்லியன் ஆண்டுகளுக்கு முன்பு தோன்றியதிலிருந்து உயிரினங்கள் தோன்றிய விதமும் அவற்றின் பரிணாம வளர்ச்சியும் பற்றி ஆராயும் வரலாற்றுப் பிரிவே உயிரினங்களின் பரிணாம வரலாறு எனப்படும். புவி தோன்றி 1 பில்லியன் ஆண்டுகளுக்குள் உயிரினங்கள் தோற்றம் பெற்றன. தற்போதுள்ள உயிரினங்களுக்கிடையே உள்ள அமைப்பொற்றுமை ஒரு பொது மூதாதையர் அனைத்து உயிரினங்களுக்கும் உள்ளதை உறுதிப்படுத்துகின்றது. புவியில் முதலில் தோன்றிய உயிரினமாக நுண்ணுயிரி வகையொன்றே கருதப்படுகின்றது. முதல் உயிரியானது வேதியியல் தாக்கங்களின் விளைவால் நீரினடியில் உருவாகியவையாகும். இதற்கான சூழல் தரையில் இல்லாமையால் ஆழமான நீரே இதற்குப் பொருத்தமான ஊடகமாக விளங்கியது. இவ்வகை வேதியல் தாக்கங்களுக்கான சக்தி கடலடி எரிமலைகளாலும், புற ஊதாக் கதிர்களாலும், மின்னலாலும் வளங்கப்பட்டது.
தற்போசணை நுண்ணுயிரிகள் கிட்டத்தட்ட 3.5 பில்லியன் ஆண்டுகளுக்கு முன்பு தோன்றின. இவை தற்போதைய சயனோபாக்டீரியாக்களைப் பெரிதும் ஒத்திருக்கின்றன. இவற்றினால் ஆக்சிசன் வாயு புவியின் வளிமண்டலத்தில் தோன்ற ஆரம்பித்தது. அதுவரையும் கரியமிலவாயு, நீராவி, அமோனியா, ஐதரசன் போன்ற வாயுக்களே புவியின் வளிமண்டலத்தில் காணப்பட்டன. இதன் காரணமாக ஓசோன் வாயு உருவாகி நீரிலிருந்து நிலத்துக்கு உயிரினங்கள் பரவலடைவது சாத்தியமாகியது. ஓசோன் வாயு இல்லாவிடில் நிலமும் ஆழமற்ற கடற்பிரதேசங்களும் உயிரினங்களுக்கு ஆபத்தான புற ஊதாக் கதிர்கள் தாக்கும். இதன் காரணமாக தற்போசணை நுண்ணுயிரிகளிலிருந்தும் ஏனைய பாக்டீரியாக்களிலிருந்தும் 1.7  பில்லியன் ஆண்டுகளுக்கு முன்பு பரிணாமித்து வந்த மெய்க்கருவுயிரிகளான தாவரங்கள் மற்றும் விலங்குகள் நீரிலிருந்து நிலத்தை ஆக்கிரமித்தன.
மிகப்பழமையான நிலத்தாவரங்கள் 450 மில்லியன் வருடங்களுக்கு முற்பட்டவையாகும். 525 மில்லியன் ஆண்டுகளுக்கு முன்பு கேம்பிரியன் காலத்தில் முள்ளந்தண்டுளிகள் தோற்றம் பெற்றன. ஜுரஸிக் மற்றும் கிரேடீசியஸ் காலத்தில் ஊர்வன வகையைச் சார்ந்த தொன்மாக்கள் ஆதிக்கம் செலுத்தின. அப்போது தோற்றம் பெற்ற முலையூட்டிகள் சிறிய பூச்சியுண்ணிகளாகவே இருந்தமையால் அக்காலம் ஊர்வனவற்றின் காலம் என அழைக்கப்படுகின்றது. 65 மில்லியன் வருடங்களுக்கு முன்பு விண்கல் ஒன்று மோதியமையால் பறக்கமுடியாத தொன்மாக்கள் உட்பட பல உயிரினங்கள் அழிந்து போயின. இயற்கைத் தேர்வினால் அவ்வழிவிற்குப் பிற்பட்ட சூழலானது பறவைகளுக்கும் முலையூட்டிகளுக்கும் சாதகமாக அமைந்தது.
சுவட்டு ஆதாரங்களின் படி பூக்கும் தாவரங்கள் 130 தொடக்கம் 90 மில்லியன் வருடங்களுக்கு முன்பு தோற்றம் பெற்றிருக்கலாம் எனக் கருதப்படுகின்றது. இவற்றின் மகரந்தச் சேர்க்கைக்கு பூச்சிகள் தேவைப்பட்டமையால் அதே காலத்தின் தேனிக்கள் போன்ற சமூகப் பூச்சிகளும் பரிணாம வளர்ச்சி பெற்றன. இருகால்களில் நடக்கும் வாலில்லாக் குரங்குகளில் இருந்து 6 மில்லியன் வருடங்களுக்கு முன்பு மனித இனம் தோற்றம் பெற்றது. பழங்கால மனித இனங்களுக்கு சிம்பன்சி அளவான மூளையே காணப்பட்டாலும் 3 மில்லியன் வருடங்களுக்கு முன்பிலிருந்து மனித மூளையின் அளவு படிப்படியாக வளர்ச்சியடைந்துள்ளது.
புவியின் பழங்கால வரலாறு
புவியின் மிகப்பழமையான விண்கற் படிமங்கள் கிட்டத்தட்ட 4.5 பில்லியன் வருடங்களுக்கு முற்பட்டவை. அறிவியலாளர்களின் கருத்துக்கிணங்க சந்திரன் 40 மில்லியன் வருடங்களுக்கு பிறகு ஒரு கோள் போன்ற விண்வெளிப் பொருள் புவியின் மீது மோதியதால் உருவானது. இதனாலேயே சந்திரனின் மேற்பரப்பின் கட்டமைப்பு புவியுனுடையதைப் போலக் காணப்படினும் அதன் உட்பகுதி புவியின் இரும்பு நிறைந்த உட்பகுதி போலல்லாமல் உள்ளது. புவியின் மேற்பரப்பு கற்களில் பழமையானவற்றின் காலம் 3.8 பில்லியன் வருடங்களைத் தாண்டாமையால் அதுவரை புவியின் மேற்பரப்பானது உருகிய நிலையிலேயே காணப்பட்டதெனெக் கூற முடியும். சந்திரனில் 3.8 தொடக்கம் 4 பில்லியன் வருடங்களுக்கு இடைப்பட்ட காலத்தில் உருவாகிய பல விண்கல் வீழ் பள்ளங்களைக் காண முடியும். சூரியக் குடும்பத்தின் தோற்றத்தின் போது மீதமாயிருந்த விண்கற்களின் மோதுதலாலேயே இவ்வாறான பள்ளங்களை சந்திரனில் காண முடியும். சந்திரனை விடப் புவியிடம் அதிக ஈர்ப்பு சக்தி காணப்பட்டமையால் புவியில் அதனை விட அதிகமான விண்கற் தாக்குதல் அக்காலப் பகுதியில் இடம்பெற்றது. எனினும் புவியின் மேற்பரப்பில் இதற்கான ஆதாரங்கள் கிடைக்கவில்லை. இவ்விண்கற்களின் வீழ்வால் புவியின் பழங்கால வளிமண்டலம் அழிக்கப்பட்டது. எரிமலை வெடிப்புகளிலிருந்தும் புவியில் விழுந்த வால்நட்சத்திரங்களாலும் புதிய எனினும் ஒக்சிசனற்ற வளிமண்டலமும் அதில் காணப்பட்ட நீராவியால் சமுத்திரங்களும் உருவாகின. இவ்வாறான சூழலிலேயே புவியில் உயிரினங்கள் தோற்றம் பெற்றன.
தற்கால உயிரினச் சூழல்
பகுப்பு:உயிரினங்கள் பகுப்பு:பரிணாம உயிரியல் பகுப்பு:புவி அறிவியல்கள்
ஆண்டிபட்டி மீனாட்சி சுந்தரேஸ்வரர் கோயில்
அருள்மிகு மாதேஸ்வரர் கோயில் தமிழ்நாட்டில் தேனி மாவட்டம் ஆண்டிபட்டி  என்னுமிடத்தில் உள்ளது.
பூஜைகள்
தினமும் காலை, மாலை வேளைகளில் பூஜை நடைபெறும்.
மேலும்
மேற்கோள்கள்
பகுப்பு:தேனி மாவட்டத்திலுள்ள சிவன் கோயில்கள்
டர்பன் சாற்றுரையும் செயல் திட்டங்களும்
டர்பன் சாற்றுரையும் செயல் திட்டங்களும் (The Durban Declaration and Programme of Action) என்பது, 2001 ஆம் ஆண்டில் தென்னாப்பிரிக்காவின் டர்பன் நகரில் நடைபெற்ற இனவாதத்துக்கு எதிரான உலக மாநாட்டில் ஏற்றுக்கொள்ளப்பட்ட ஒரு ஆவணம் ஆகும். இது, இனவாதம், இனப்பாகுபாடு, அந்நியர் வெறுப்பு, மற்றும் இவை போன்ற சகிப்புத்தன்மை இன்மை ஆகியவற்றுக்கெதிராகப் போராடுவதற்கான வழிமுறைகளை முன்வைக்கும் செயல் நோக்கம் கொண்டது. முழுதளாவிய நோக்கங்களைக் கொண்ட இந்த ஆவணம், பலவகையான விடயங்களைக் கவனத்துக்கு எடுத்ததுடன் பரவலாகப் பயன்தரக்கூடிய பரிந்துரைகளையும், செயல் திட்டங்களையும் முன்வைத்தது. இந்தச் சாற்றுரை, இனவாதம், இனப்பாகுபாடு என்பவற்றை ஒழிப்பதில் அனைத்துலக சமூகத்தின் உறுதிப்பாட்டை வெளிக்காட்டுகிறது. உலகின் பல நாடுகளிலும் காணப்படும் இப் பிரச்சினைகளைக் கையாளுவதை ஒரு அனைத்துலகப் பிரச்சினையாக அணுகும் இந்தச் சாற்றுரைக்குச் சட்டவலு எதுவும் இல்லை. எனினும், இனவாதம், இனப்பாகுபாடு என்பவற்றுக்கு எதிரான உலகளாவிய நடவடிக்கைகளுக்கு இது தார்மீக ஆதரவை வழங்குவதாக உள்ளது.
வெளியிணைப்புக்கள்
[https://web.archive.org/web/20090407121256/http://www.un.org/durbanreview2009/pdf/DDPA_full_text.pdf டர்பன் சாற்றுரையும் செயல் திட்டங்களும். முழுமையான ஆவணம்]
பகுப்பு:மனித உரிமைகள் பகுப்பு:இனவாதம்
மேல்சிவிரி ஊராட்சி
மேல்சிவிரி ஊராட்சி (Melsiviri Gram Panchayat), தமிழ்நாட்டின் விழுப்புரம் மாவட்டத்தில் உள்ள ஒலக்கூர் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 863 ஆகும். இவர்களில் பெண்கள் 436 பேரும் ஆண்கள் 427 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2017 போபால் - உஜ்ஜைனி பயணிகள் தொடர்வண்டி குண்டு வெடிப்பு
2017 போபால் - உஜ்ஜைனி பயணிகள் தொடர்வண்டி குண்டு வெடிப்பு 2017 ஆம் ஆண்டு மார்சு மாதம் ஏழாம் தியதி போபால் - உஜ்ஜைனி பயணிகள் தொடர்வண்டி மீது நடைபெற்ற தீவிரவாதத் தாக்குதலாகும். தொடர்வண்டி போபாலிலிருந்து உஜ்ஜைனிக்குச் சென்று கொண்டிருக்கும் போது காலை 9:30 க்கும் 10:00 மணிக்குமிடையே தாக்குதல் நடைபெற்றது. இத்தாக்குதலில் எட்டு பயணிகள் காயமடைந்தனர். இத்தாக்குதல் குழாய் குண்டு மூலம் நடத்தப்பட்டது. இத்தாக்குதலை நடத்தியவர்கள் தாக்குதலுக்குப் பின்னர் சிரியா அல்லது ஈராக் நாட்டிற்குத் தப்பிச் செல்ல முயன்றதாக காவல்துறையினர் தெரிவித்தனர். இது இசுலாமிய அரசு தீவிரவாதக் குழுவைச் சேர்ந்தவர்கள் நடத்திய தாக்குதலாகும். மேலும் அத்தீவிரவாத அமைபினர் இந்தியாவின் மீது நடத்தும் முதல் தாக்குதலும் ஆகும்.
மேற்கோள்கள்
பகுப்பு:இந்தியாவில் இஸ்லாமிய பயங்கரவாதம் பகுப்பு:2017 இல் இந்தியா பகுப்பு:இந்தியாவில் தீவிரவாதத் தாக்குதல்கள்‎ பகுப்பு:2017 நிகழ்வுகள்
லகர்பூர்
லகர்பூர் (Laharpur) நகரம் இந்தியாவின் உத்திரப் பிரதேசம் மாநிலத்தில் சீதப்பூர் மாவட்டத்தில் அமைந்துள்ளது.
அமைவிடம்
இதன் அமைவிடம் 27.72°N, 80.9°W. ஆகும்.
மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மக்கட்தொகை 50,080 ஆகும். இதில் ஆண்கள் 52%, பெண்கள் 48% ஆகும். இந்நகரின் கல்வியறிவு 41% ஆகும். ஆண்களின் கல்வியறிவு 47% பெண்களின் கல்வியறிவு 34%. இந்நகரின் மக்கட்தொகையில் 19% பேர் ஆறு வயதிற்கும் குறைவான வயதுடைய குழந்தைகள்.
மேற்கோள்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்‎
பாபா பிட் தீவு
பாபா பிட் தீவு (Baba Bhit Island,உருது: جزیرہ بابا بھٹ‎) பாக்கித்தானின் சிந்து மாகாணத்திலிலுள்ள கராச்ச்சி நகருக்கு அருகில் காணப்படும் ஒரு சிறிய தீவாகும். கராச்சி துறைமுகத்தின் மையப்பகுதியில் மூன்று மீன்பிடித் தீவுகளை இத்தீவு கொண்டுள்ளது. தோராயமாக 4 கிலோமீட்டர் 2 பரப்பளவும் 12000 நபர்கள் மக்கள் தொகையையும் இத்தீவு கொண்டுள்ளது. முக்கிய நிலப்பகுதியிலிருந்து பிரிந்து இருப்பதால் உள்ளூர் அரசாங்கமும், மத்திய அரசாங்கமும் இத்தீவைப் புறக்கணித்து வருகின்றன. முகாயிர்கள், சிந்திக்கள், பஞ்சாபிகள், காசுமீரிகள், சாரைக்கிர்கள், பக்தூன்கள், பலூச்சியர்கள், போக்ராக்கள், மெமான்கள், இசுமாயில்கள் போன்ற பலவகையான இனக்குழுக்கள் கியாமரி நகரத்தின் இசுலாமிய மக்கள் தொகையில் கலந்து காணப்படுகின்றனர். கியாமரி நகரத்தில் ஒரு மில்லியன் மக்களுக்கு மேல் வசிக்கின்றனர்.
பாக்கித்தானின் சிந்து மாகானத்தின் உட்பகுதியில் பிட் சா என்று மற்றொரு இடம் அமைந்துள்ளது. பிட் சா நகரத்தில் சா அப்துல் லத்தீப் பிட்டய் (1689-1752), சிந்து மாகாணத்தின் புனித இரட்சகருக்கு ஆலயம் அமைந்துள்ளது.
புற இணைப்புகள்
பகுப்பு:பாக்கித்தானின் தீவுகள்
வின் டீசல்
வின் டீசல் (இயற்பெயர் மார்க் சின்க்ளேர் வின்சென்ட்; July 18, 1967) ஒரு அமெரிக்க நடிகர், எழுத்தாளர், இயக்குனர் மற்றும் தயாரிப்பாளர் ஆவார். அவர் 2000 ஆம் ஆண்டுகளின் துவக்கத்தில் பல வெற்றிபெற்ற ஹாலிவுட் திரைப்படங்களில் நடித்து பிரபலமானார். இவர் ஃபாஸ்ட் அண்ட் ஃப்யூரியஸ், தெ குரோனிக்கல்ஸ் ஆஃப் ரிட்டிக், xXx, ரிட்டிக், தெ பாசிஃபயர் போன்ற மிகப் பிரபலமான படங்களில் நடித்துள்ளார்.
பகுப்பு:அமெரிக்க ஆண் திரைப்பட நடிகர்கள் பகுப்பு:1967 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:ஆங்கில அமெரிக்கர்கள் பகுப்பு:அமெரிக்கத் திரைப்பட இயக்குநர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
குறுக்கீட்டுமானம்
குறுக்கீட்டுமானம்  (Interferometry) என்பது அலைகளை, வழமையாக மின்காந்த அலைகளை, ஒன்றின்மீது ஒன்று பொருத்தி அந்த அலைகளைப் பற்றி தகவல்களைப் பெறும் தொழில்நுட்ப தொகுப்பாகும். குறுக்கீட்டுமானம் வானியல், ஒளியிழை, பொறியியல் அளவையியல், ஒளிமை அளவியல், கடற்பரப்பியல், நிலவதிர்ச்சியியல், நிறமாலையியல் (மற்றும் வேதியியலில் இதன் பயன்பாடுகள்), குவாண்டம் விசையியல், அணுக்கருவியல் மற்றும் துகள் இயற்பியல், பிளாசுமா (இயற்பியல்), தொலையுணர்தல், உயிரிமூலக்கூற்றியல் இடைவினைகள், மேற்பரப்பு தரவுதிரட்டல், நுண்பாய்மங்கள், இயக்கவியல் தகைவு/திரிபு அளவியல், மற்றும் வேக அளவியல் போன்ற துறைகளில் முக்கிய புலனாய்வு தொழில் நுட்பமாக விளங்குகிறது.
குறுக்கீட்டுமானிகள் அறிவியலிலும் தொழிற்துறையிலும் சிறு நகர்வுகளையும் ஒளிவிலகல் குறிப்பெண் மாற்றங்களையும் மேற்பரப்பு முறைகேடுகளையும் அளவிட முதன்மையாகப் பயன்படுத்தப்படுகிறது.
மாதவிடாய் ஒருமையியக்கம்
இவ்விளைவை மார்த்தா மேக்கிளிண்டாக்கு எனும் ஆய்வாளர் நேச்சர் ஆய்விதழில் 1971-ஆம் ஆண்டு முறையாக பதிவு செய்தார்.. இவ்வாறான ஒருங்குதலுக்குப் பல்வேறு காரணங்கள் கூறப்படுகின்றன.
பின்னாளில் மேலும் பல ஆய்வுக்கட்டுரைகள் மேக்கிளிண்டாக்கு உள்ளிட்ட பலரும் நிகழ்த்திய ஆய்வுகளில் முறைமைப்பிழைகள் இருப்பதாகச் சுட்டின. வேறுபல ஆய்வுகளில் ஒருங்குதல் எதுவும் தென்படவில்லை. மாதவிடாய் ஒருங்குதல் என்ற கருத்தே பிழையானது என்றும் ஒரு ஆய்வுக்கட்டுரை முடிவுக்கு வந்துள்ளது.
முன்வைக்கப்படும் காரணிகள்
மேக்கிளிண்டாக்கு மனிதர்களின் உடலிலிருந்து வெளிப்படும் பாலுணர்வு ஈர்ப்புச் சுரப்புகளின் விளைவாக இவ்வாறு ஒருங்கக்கூடுமென கருதினார். அதைத்தவிர வேறு வழிமுறைகளும் இருக்கலாமென முன்வைத்துள்ளனர். நிலவு தேய்ந்தும் வளர்ந்தும் மாறும் சுழற்சியையொட்டி மாதவிடாயும் ஒருங்குமென்றும் சில கருத்துகள் முன்வைக்கப்பட்டுள்ளன. நிலவுச்சுழற்சியினாலும் சுரப்புகளினாலும் இது நிகழும் என்பதற்கு வலுவான சான்றுகள் இல்லை.
மேக்கிளிண்டாக்கின் முடிவுகளின் மீளாய்வு
சில தொடக்கநிலை ஆய்வுகள் பதிவானபிறகு பல ஆய்வாளர்களும் இவ்வாறான மாதவிடாய் ஒருங்குதலைக்காண முடியவில்லை என்ற முடிவை எட்டினர். அதன்பின்னர் முந்தைய ஆய்வுகளில் தென்பட்டதாகக் கூறப்பட்ட ஒருமைப்பாடு அவ்வாய்வுகள் நிகழ்த்திய முறையிலிருந்த சாய்வுகளினாலேயே உருவான தோற்றம் எனவும் பிந்தைய ஆய்வுக்கட்டுரைகள் தெரிவித்தன. அந்த சாய்வுகளை அகற்றி நிகழ்த்திய ஆய்வுகளில் குறிப்பிடத்தக்க ஒருமையியக்கம் தென்படவில்லை.
கலைச்சொல்லாட்சி
ஒருமையியக்கம் எனும் சொல்லாட்சியே பிழையான தோற்றத்தைத் தரவல்லது. ஏனெனில் எந்த ஆய்விலும் ஒரே நேரத்தில் மாதவிடாய் தோன்றுவதாகவோ, ஒரே இசைவில் நிகழ்வதாகவோ காட்டவில்லை. மாறாக அந்தக்கலைச்சொல்லை மாதவிடாய் சுழற்சிகள் நாளடைவில் அண்மிப்பதைக்குறிக்கவே பயன்படுத்தினர்.
அண்மைய கருத்து
அண்மைய மீளாய்வு ஒன்றில் "மாதவிடாய் ஒருமையியக்கம் நிகழ்வதை அறுதியுடன் காட்டும் பரவலான தரவுகள் இல்லாமையால் அக்கருதுகோளை ஐயத்துடன்தான் அணுகவேண்டும்" என்றுள்ளனர். மாதவிடாய்கள் ஒருங்குவதாகத் தோன்றுவது தற்செயலாக மாதவிடாய் சுழற்சிகள் நெருங்கவும் விலகவும் செய்யுமென்ற கணித அடிப்படையினால் இருக்கக்கூடும். தவிர தற்செயலாகவே மாதவிடாய் சுழற்சிகள் நெருங்கி அமைவதற்கான நிகழ்தகவு மிகுதி.
படிவளர்ச்சிப் பார்வை
அதேவேளை, பல பெண் உயிர்கள் ஒன்றாய் ஈனுவதற்குத் தயாராகும்போது உயர் தகவமைப்பைக்கொண்ட ஆண்களைப்பெறுவதில் போட்டி ஏற்பட்டு, அத்துணை தகவமைப்பைக் கொண்டிராத ஆண் உயிர்களுடனும் இணைசேரவும் வாய்ப்பை ஏற்படுத்திவிடலாம். அவ்வாறான நேரங்களில் ஒன்றாய் ஈனுதல் படிவளர்ச்சியில் அற்றுப்போகவேண்டும்.
மாந்தரல்லாத விலங்குகளில்
நார்வே பழுப்பு எலிகள், வெள்ளெலிகள், சிம்பன்சிகள், பொன்னிற வாலுடைய தாமரின் குரங்குகள் முதலிய பல விலங்குகளில் முறையே மாதவிடாய்ச்சுழற்சியும் சினைப்பருவச்சுழற்சியும் ஒருங்குவதாக அறிந்துள்ளனர். ஆனால் மாந்தரில் நடத்திய ஆய்வுகளைப்போலவே இவ்விலங்குகளில் மேற்கொண்ட ஆய்வுகளிலும் முறைசார் குறைகள் இருப்பதாகச் சுட்டப்பட்டுள்ளது. பின்னர் நிகழ்த்திய ஆய்வுகள் சிலவற்றில் இவ்விளைவுகள் தென்படவில்லை.
மேற்கோள்களும் குறிப்புகளும்
பகுப்பு:விலங்கின நடத்தையியல் பகுப்பு:மாதவிடாய்
கூட்டுமங்கலம் சாஸ்தா கோயில்
கூட்டுமங்கலம் சாஸ்தா கோயில் தமிழ்நாட்டில் கன்னியாகுமரி மாவட்டம், கூட்டுமங்கலம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கருடா அதிரடிப் படை
கருடா அதிரடிப் படை (Garud Commando Force) இந்தியச் சிறப்புப் படைகளின் ஒரு பிரிவான கருடா அதிரடிப் படை, இந்திய வான்படையின் ஒரு அலகாகச் செயல்படுகிறது. கருடா அதிரடிப் படை செப்டம்பர் 2004-இல் நிறுவப்பட்ட இப்படையில் தற்போது 1,500 அதிரடி வீரர்களும், அதிகாரிகளும் உள்ளனர்.
கருடா அதிரடிப் படைகள் வான் படையின் தளங்களை எதிரிகளிடமிருந்து பாதுகாத்தலே முக்கியப் பணியாகும்.;
கருடா அதிரடிப்படை வீரர்கள் தேர்வு & பயிற்சி
இந்தியத் தரைப்படை மற்றும் கடற்படைகளின் சிறப்புப் படை வீரர்களை, தங்கள் படையிலிருந்தே தேர்வு செய்வது வழக்கம். ஆனால கருடா அதிரடிப் படை வீரர்களை இந்திய வான்படையினர் தனியாக விளம்பரம் செய்து, தேர்வு மையங்கள் மூலம் ஆட்சேர்ப்பு செய்கிறது. படைக்கு தகுதியான வேட்பாளர்கள, கடுமையான உடல் பயிற்சி மற்றும் எழுத்துத் தேர்வுகள் மூலம் தேர்வு செய்யப்படுகிறார்கள். கருடா அதிரடிப் படையில் தேர்வு செய்யப்பட்ட வீரர்களின் பயிற்சிக் காலம் 72 வாரங்கள் ஆகும்.
தேர்வான ஒரு கருடா அதிரடிப் படை வீரர் எங்கு இடுகையிடப்பட்டாலும், அவர் ஒரு இந்திய வான்படை பிரிவின் ஒரு பகுதியாக இருப்பார். கருடா அதிரடிப் படைக்கு தேர்வானவர்களுக்கு தெலுங்காணா மாநிலத்தில் துண்டிகல் விமானப்படை அகாதமியில் 72 வாரங்கள் பயிற்சி அளிக்கப்படும். இதில் பாராசூட் பயிற்சியும் அடங்கும்.
வெளி இணைப்புகள்
இந்தியாவின் சிறப்புப் படைகள் பகுப்பு:இந்திய வான்படை பகுப்பு:இந்திய படைத்துறை
யோகி ஆரோன் (யோகா ஆசிரியர்)
யோகி ஆரோன் (Yogi Aaron) கனடிய யோகா ஆசிரியரும் "நிர்வாண யோகியின் சுயசரிதை" என்ற புத்தகத்தின் ஆசிரியருமாவார். ஆரோன் நியூயார்க் நகரில் நிர்வாண யோகா இயக்கத்தை நிறுவினார். இது கூட்டாளர் மற்றும் தாந்த்ரீக யோகா ஆகிய இரண்டின் கூறுகளையும் உள்ளடக்கியது. மேலும் நிர்வாணமாக இருக்கும்போது நிகழ்த்தப்படுகிறது.
ஆரம்பகால வாழ்க்கையும் தொழிலும்
18 வயதில், இவர் வான்கூவர் சமூக மையத்தில் வேலை செய்யத் தொடங்கினார். வடிவத்தை அழகாக வைத்திருப்பது வாழ்நாள் முழுவதும் பொறுப்பு என்பதை உணர்ந்த இவர் 1991 இல் யோகா மாணவராகவும் 1997 இல் ஆசிரியராகவும் ஆனார். பிரையன் கெஸ்ட், இராட் ஸ்ட்ரைக்கர், சுவாமி இராமா உள்ளிட்ட யோகா ஆசிரியர்களுடனும், இமயமலையில் உள்ள பிற ஆன்மீக குருக்களின் பல யோகா ஆசிரமங்கள் உட்பட உலகம் முழுவதும் பயணம் செய்து பார்வையிட்டார்.
இவர், 2001 இல் மன்ஹாட்டனுக்கு வந்தார். குறுகிய காலத்திற்குள் வெவ்வேறு நாடுகளுக்குச் சென்றார். ஹவாயில் ஒரு பயிற்சியின் போது தான், இவரும் இவரது நீண்டகால மாணவரான ஆதாமும் முதலில் "யோகாவை அடிப்படையாகக் கொண்ட ஒரு சமூகத்தை உருவாக்குவது பற்றி விவாதித்தனர். மேலும் இதன்மூலம் "மக்கள் தங்கள் ஆன்மாவை குணப்படுத்த முடியும்." என்பதை நம்பினர். ஆறு ஆண்டுகளுக்குப் பிறகு, இவர்கள் கோஸ்ட்டா ரிக்காவில் சொத்துக்களை வாங்கி புளூ ஓசா என்று அழைக்கப்படும் யோகா மையத்தைத் தொடங்கினார்கள்.
நிர்வாண யோகா பயிற்சி செய்வதற்கான யோசனையை ஆரோன் பிரபலப்படுத்தினார். இது நியூயார்க்கின் ஓரின சேர்க்கை சமூகத்தில் ஆண்களைப் பின்தொடர்ந்தது. அதன் பின்னர் இது சிகாகோ, லாஸ் ஏஞ்சலஸ் மற்றும் பாஸ்டனில் பரவியது. நியூயார்க்கின் செல்சியாவில் 2001 ஆம் ஆண்டில் 23 வது தெரு மற்றும் ஆறாவது அவென்யூவின் தென்மேற்கு மூலையில் உள்ள கட்டிடத்தில் நிர்வாண யோகா இயக்கத்தைத் தொடங்கினார்.
ஆரோன் பல்வேறு தலைப்புகளில் பேசுகிறார். பொதுவாக தன்சுதந்திரம் பற்றியும் தன்னுடன் பிறர் எப்படி சுதந்திரமாக இருக்க வேண்டும் என்பதையும் பற்றி பேசுகிறார். வாழ்க்கையின் நோக்கத்தை நிறைவேற்றுவது பற்றி பொதுவான தலைப்பில் பேசவும் எழுதவும் செய்கிறார்.
நிர்வாண யோகியின் சுயசரிதை
ஆரோன் 2015 இல் ஒரு நிர்வாண யோகியின் சுயசரிதை என்ற நூலை எழுதினார். அதில், 70களின் பிரிட்டிசு கொலம்பியா, கனடா ஆகியவற்றில் தனது குழந்தைப் பருவம் பற்றியும், ஒரு மிருகத்தனமான உறைவிடப் பள்ளிக் கல்வி தன்னை முற்றிலும் மாறுபட்ட பாதையில் எவ்வாறு அமைத்தன என்பதை இவர் விவரிக்கிறார். இருப்பினும், உறுதியுடனும், வெளிப்புறங்களில் ஒரு அன்புடனும் ஊக்கமுடனும் காணப்படும் இவர், இயற்கை காட்சிகளில் தன்னைப் புரிந்துகொள்ள முயன்றதாக கூறுகிறார். புத்தகத்தை விமர்சனம் செய்த பிராட்வே வேர்ல்ட் என்பார், "யோகி ஆரோனின் கதை அதிகாரமளிப்பதில் ஒன்றாகும். இது சாகச உணர்வைக் கொண்டுள்ளது." என்றார்.
விமர்சனம்
ஆரோரின் நிர்வாண யோகா வகுப்புகள் அதன் உயர்ந்த சிற்றின்பத்திற்காக விமர்சனங்களைப் பெற்றன. நவீன உலகில் யோகா: தற்கால பார்வைகள் "சூடான நிர்வாண யோகாவை" சுவாமி சிவானந்தா போன்றவர்களை அவதூறாகப் பேசும் "பாலியல் வெளிப்பாட்டின் ஊக்குவிப்பு"என்று அழைக்கிறது. ஸ்டீவர்ட் ஜே லாரன்ஸ் என்பவர் தி கார்டியனில் "ஆபாசம்" என்றும் இதை வரையறுத்தார். யோகா வகுப்பில் கலந்து கொண்ட அவுட் இதழின் ஆசிரியர் ஜோசுவா ஸ்டீன், "உயர்ந்த சிற்றின்பத்தால்" யோகாவின் தரம் குறைந்துவிட்டது என்று எழுதினார் அசோசியேட்டட் பிரஸ்ஸின் அறிக்கையின் படி, நிர்வாண யோகா நிர்வாணமாக பயிற்சி பெற்ற தாந்த்ரீக யோகாவின் ஒரு வடிவமாகத் தெரிகிறது" என்கிறது.
குறிப்புகள்
பகுப்பு:வாழும் நபர்கள் பகுப்பு:1972 பிறப்புகள் பகுப்பு:யோகக் கலை
பௌ-பீஜ்
பௌ-பீஜ்  (Bhau-beej) அல்லது  பாய் தூஜ்  (Bhai Dooj) அல்லது பாய் போட்டா   (Bhai Phota) என்றெல்லாம் குறிப்பிடப்படும் இந்துக்களின் விழா வட இந்தியாவில்  தீபாவளித் திருநாளை அடுத்த வளர்பிறை இரண்டாம் நாளன்று கொண்டாடப்படுகிறது. இந்நாளில் தங்களின் அண்ணன் தம்பியரின் நீண்ட ஆயுள் மற்றும் உடல்நலனுக்காக சகோதரிகள் வேண்டுதல் நிகழ்த்துவதும் வெற்றித்திலகம் இடுவதும் சகோதரர்கள் தங்கள் பெண் உடன்பிறப்புகளுக்காக பரிசுகள் வாங்கிவருவதும் வழைமையாகும். இந்த விழா வங்காளம், மகாராட்டிரம், கொங்கண் பகுதிகளிலும் கர்நாடகம் மற்றும் கோவாவின் சில பகுதிகளிலும் கொண்டாடப்படுகிறது. நேபாளத்திலும் இது முதன்மையான சமயவிழாவாக உள்ளது.
இந்துத் தொன்மவியல் கதைகளின்படி தீபாவளித் திருநாளில் நரகாசுரனை வென்றபின்னர் கிருட்டினன் தனது தங்கை சுபத்திரையை காண வந்தபோது சுபத்திரை அவருக்கு விருந்துகள் அளித்து வெற்றித்திலகமிட்டதை நினைவு கூறுமுகமாக இந்தத் திருநாள் கொண்டாடப் படுவதாக்க் கூறப்படுகிறது.
வெளியிணைப்புகள்
பகுப்பு:இந்து சமய விழாக்கள் பகுப்பு:இந்திய திருவிழாக்கள்
வெள்ளை மொழி (நூல்)
வெள்ளை மொழி என்பது அ. ரேவதி எழுதிய தன்வரலாற்று நூல் ஆகும். திருநங்கையான இவர், தனது பாலமைவு அடையாளம் காரணமாக தான் சந்தித்த சிக்கல்களையும், தம்மைப் போன்றோர் சந்திக்கும் சிக்கல்களையும், வாழ்வியல் சமூக சூழலியல் விபரிப்புகளோடு பதிவுசெய்துள்ளார். இந்த நூல் ஆங்கிலத்தில் The Truth about Me: A Hijra Life Story என்று வ. கீதாவால் மொழிபெயர்க்கப்பட்டுள்ளது. கன்னடத்திலும் இந்த நூல் மொழிபெயர்க்கப்பட்டுள்ளது. "பாலியல் சமத்துவத்தை நோக்கிய செயலாக, பெண்ணிய உரையாடலின் அடுத்த கட்டமாக" இந்த நூல் கருதத்தக்கது என்று காலச்சுவடு மதிப்புரையில் கூறப்பட்டுள்ளது.
வெளியிணைப்புகள்
பகுப்பு:ந.ந.ஈ.தி தமிழ் நூல்கள் பகுப்பு:இந்தியத் தமிழ் நூல்கள்
ஐக்கிய நாடுகளின் திட்ட அமுலாக்க அலுவலகம்
ஐக்கிய நாடுகளின் திட்ட அமுலாக்க அலுவலகம் என்றழைக்கப்படும் திட்ட சேவைகளுக்கான ஐக்கிய நாடுகள் அலுலகம் ஐக்கிய நாடுகளின் திட்டங்களை முன்னெடுப்பதற்காக உருவாக்கப்பட்டதாகும். இது ஐக்கிய நாடுகள், சர்வதேச நிதி நிறுவனங்கள், அரசுகளின் திட்டங்களை முன்னெடுக்கும் அமைப்பாகும். பத்தாண்டுகளுக்கும் மேலதிகமாக சமாதான முன்னெடுப்பு, அநர்த்த முகாமைத்துவம் மற்றும் தொலைநோக்கிலான வளர்ச்சித் திட்டங்களை முன்னெடுத்துள்ளது. பல பில்லியன் டாலர்களுக்கு மேலாக ஓராண்டிற்குச் செலவிடும் இவ்வமைப்பானது ஓர் பொறியியல், கண்ணிவெடி நடவடிக்கை, சூழல் மீளமைப்பு, மீள்புனருத்தாரணம் போன்றவற்றில் ஈடுபட்டு வருகின்றது. உலகின் பல்வேறு நாடுகளில் இவ்வமைப்பானது ஈடுபாட்டுடன் செயற்பட்டு வருகின்றது.
வெளியிணைப்புக்கள்
பகுப்பு:ஐக்கிய நாடுகள் நிறுவனங்கள்
தனுஸ்க சமரகோன்
தனுஸ்க சமரகோன்‎ (Danushka Samarakoon, பிறப்பு: அக்டோபர் 28 1983), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2003-04 பருவ ஆண்டில் இலங்கை பொலிஸ் அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள்
மதுள்ளை பிரதேச செயலாளர் பிரிவு
மதுள்ளை பிரதேச செயலாளர் பிரிவு (Madulla Divisional Secretariat, මඩුල්ල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் ஊவாமாகாணத்தில் உள்ள மொனராகலை மாவட்டத்தில் உள்ளது. இப்பிரிவு துணை நிர்வாக அலகுகளாக 38 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 31,188 ஆகக் காணப்பட்டது.
வெளியிணைப்புக்கள்
பகுப்பு:மொனராகலை மாவட்டப் பிரதேச செயலாளர் பிரிவுகள்
எத்தியோப்பியா
எத்தியோப்பியா (Ethiopia, ኢትዮጵያ, ʾĪtyōṗṗyā, இத்தியோப்பியா, ), அதிகாரப்பூர்வமாக எத்தியோப்பியக் கூட்டாட்சி சனநாயகக் குடியரசு (Federal Democratic Republic of Ethiopia) என்பது கிழக்காப்பிரிக்காவில் ஆப்பிரிக்காவின் கொம்பில் அமைந்துள்ள ஓர் இறைமையுள்ள நாடு ஆகும். இதன் எல்லைகளாக வடக்கு, மற்றும் வடகிழக்கே எரித்திரியா, கிழக்கே சீபூத்தீ, சோமாலியா, மேற்கே சூடான், தெற்கு சூடான், தெற்கே கென்யா ஆகிய நாடுகள் உள்ளன. ஏறத்தாழ 100 மில்லியன் மக்கள் வாழும் இந்நாடு உலகின் நிலம்சூழ் நாடுகளில் மிகுந்த மக்கள்தொகை கொண்ட நாடும், ஆப்பிரிக்காவிலேயே நைஜீரியாவுக்கு அடுத்ததாக இரண்டாவது அதிக மக்கள்தொகை கொண்ட நாடும் ஆகும். இதன் மொத்தப் பரப்பளவு 1,100,000 சதுர கிலோமீற்றர்கள் (420,000 சதுரமைல்) ஆகும். அடிஸ் அபாபா இதன் தலைநகரமும், மிகப்பெரிய நகரமும் ஆகும்.
உலகின் மிகப் பழைய நாடுகளில் ஒன்றாகக் கருதப்படும் இது, தொடர்ச்சியான இறைமையைக் கொண்டு விளங்கும் ஒரே ஆபிரிக்க நாடும் ஆகும். ஆர்மீனியாவுக்கு அடுத்ததாக, உலகின் இரண்டாவது பழைமையான அதிகாரபூர்வ கிறிஸ்தவ நாடு என்ற பெருமையும் இதற்கு உண்டு.
அண்மைக்காலக் கண்டுபிடிப்புக்கள், இந்த நாடு மனித இனத்தின் தொட்டிலாக இருந்திருக்கக்கூடும் என்ற கருத்தையும் தோற்றுவித்துள்ளது. இங்கிருந்துதான் தற்கால மனித இனம் வெளியேறி மத்திய கிழக்கு நாடுகளுக்கும் பிற பகுதிகளுக்கும் சென்றதாக நம்பப்படுகின்றது. எத்தியோப்பிய முடியாட்சியின் வரலாறு கிமு இரண்டாயிரவாண்டுக்கு முந்தையது. பொது ஊழியின் முதல் நூற்றாண்டுகளில் அக்சம் இராச்சியம் இந்தப் பகுதி முழுமையிலும் ஒரே சீரான நாகரிகத்தைப் பேணியது.
19ஆவது நூற்றாண்டின் பிற்பகுதியில் ஆபிரிக்கப் பகுதிகளைக் கைபற்றும் குடியேற்றவாத நாடுகளின் முயற்சிகளின்போது, ஆபிரிக்காவிற்கு முந்து, காலத்தில் எத்தியோப்பியாவின் படைத்துறை மட்டுமே தன்நாட்டைக் காப்பாற்றி பெருமிதம் கொண்டது. இதனால் பிற்காலத்தில் விடுதலை பெற்ற ஆபிரிக்க நாடுகள் எத்தியோப்பியக் கொடியின் வண்ணங்களை தங்கள் கொடிகளில் ஏற்றுக் கொண்டனர். 20ஆவது-நூற்றாண்டில் உலக நாடுகள் சங்கம் மற்றும் ஐக்கிய நாடுகள் அவையில் தன்னாட்சி பெற்ற முதல் ஆபிரிக்க நாடாக  விளங்கியது. 1974இல் முதலாம் ஹைலி செலாசியின் ஆட்சி முடிவுற்றபோது சோவியத் ஒன்றியம் ஆதரவளித்த பொதுவுடைமைசார் படைத்துறைக்குழு, டெர்கு, ஆட்சியைக் கைப்பற்றியது. பின்னர் எத்தியோப்பிய மக்கள் புரட்சிகர சனநாயக முன்னணியிடம் (EPRDF) ஆட்சி மாறியது. 1991 வரை இவர்களது ஆட்சித் தொடர்ந்தது.
எத்தியோப்பிக் என்றழைக்கப்படும் எத்தியோப்பியாவின் பண்டைய கி'இஜ் எழுத்துமுறை, இன்னும் உலகில் பயன்பாட்டில் உள்ள பழமையான எழுத்துக்களில் ஒன்றாகும். எத்தியோப்பிய நாள்காட்டியானது, கிரியோரிய நாட்காட்டிக்கு  ஏறக்குறைய ஏழு வருடங்கள் மற்றும் மூன்று மாதங்கள் பிற்பட்ட,  பொரன்னா நாட்காட்டியுடன் இணைந்து உள்ளது. பெரும்பான்மையான மக்கள் கிறித்தவர் (முதன்மையாக எத்தியோப்பியன் ஆர்த்தடாக்ஸ் த்வேஹேடோ திருச்சபை மற்றும் பேன்டேயே), மூன்றில் ஒரு பகுதி இஸ்லாமியர் (முதன்மையாக சுன்னி இஸ்லாமை) ஆவர். ஆப்பிரிக்காவின் பழமையான முஸ்லீம் குடியேற்ற பகுதியான நெகாஷில் பகுதி எத்தியோப்பியா நாட்டில் உள்ளது ஆகும். எத்தியோப்பிய மக்கள் தோகையில் கணிசமான யூத மக்கள், பெட்டி இஸ்ரேல் என அறியப்பட்டனர், 1980 ஆம் ஆண்டு வரை எத்தியோப்பியாவில் வசித்து வந்த இவரக்ளில், பெரும்பாலோர் படிப்படியாக இஸ்ரேலுக்கு குடியேறினர். எத்தியோப்பியா ஒரு பன்மொழி நாடாகும் இங்கு 80 இனக்குழுக்கள் உள்ளன. இவற்றில் மிகப்பெரிய நான்கு இனக்குழுக்கள் ஒர்மிஃபியா, அமரா, சோமாலி, டிக்ரேயன்ஸ் ஆகும். நாட்டில் உள்ள பெரும்பான்மையான மக்கள் குஷிடிக் அல்லது செமிடிக் கிளையின் ஆபிரோசியடிக் மொழிகள் பேசுகின்றனர். கூடுதலாக, தெற்கில் வாழும் சிறுபான்மை குழுக்களால் ஒமேனோடிக் மொழிகள் பேசப்படுகின்றன. நாட்டினுடைய இனக்குழு சிறுபான்மையினரால் நீலோ-சஹரன் மொழிகள்  பேசப்படுகின்றன.
எதியோப்பியாவின் காஃபி என்ற இடத்தில் இருந்துதான் காபி கொண்டைகள் தோன்றின (இது பழைய எத்தியோப்பியா நிர்வாகத்தின் 14 மாகாணங்களில் ஒன்றாக இருந்தது). இந்த நாடு பரந்த வளமான மேற்கு, காடுகள், மற்றும் பல ஆறுகள், அதன் வடக்கே உலகின் மிகவும் வெப்பமான பக்தியான டால்லால் ஆகியவற்றை கொண்ட இயற்கை முரண்பாடுகளுடைய நிலப் பகுதியை உடையது. எத்தியோப்பியன் சிறப்பம்சம் என்றால் ஆப்பிரிக்காவின் மிகப்பெரிய தொடர்ச்சியான மலைத் தொடர்களையும், ஆப்பிரிக்காவின் மிகப்பெரிய குகைகளான  சோப் ஓமர் குகைகள் ஆகியவற்றைக் கொண்டுள்ளது. மேலும்  ஆப்பிரிகாவிலேயே அதிகமான யுனெஸ்கோ உலக பாரம்பரிய தளங்கள் எத்தியோப்பியாவில் உள்ளன.
எத்தியோப்பியா ஐ.நா.வின் ஸ்தாபக உறுப்பினர்களில் ஒன்றாகவும், ஜி -24, கூட்டுசேரா இயக்கம், ஜி 77, ஆபிரிக்க ஒற்றுமை அமைப்பு போன்ற அமைப்புகளில் உறுப்பினராக உள்ளது. எத்தியோப்பியாவின் தலைநகரான அடிஸ் அபாபா ஆப்பிரிக்க ஒன்றியத்தின் தலைமையகமாக செயல்படுகிறது, மேலும் பான் ஆபிரிக்க சேம்பர் ஆஃப் காமர்ஸ் அண்ட் இண்டஸ்ட்ரீஸ்,   ஆபிரிக்க ஐக்கிய நாடுகளின் பொருளாதார ஆணையம்,   ஆப்பிரிக்க விமானப் பயிற்சித் தலைமையகம்,   ஆபிரிக்க ஸ்டாண்ட்பி ஃபோர்ஸ்,   மற்றும் ஆப்பிரிக்காவில் கவனம் செலுத்தும் பல சர்வதேச தொண்டு நிறுவனங்கள் போன்றவை செயல்படுகின்றன. 1970 கள் மற்றும் 1980 களில், எத்தியோப்பியா உள்நாட்டுப் போர்கள் மற்றும் கம்யூனிச விரோதப் போக்கினால் பாதிக்கப்பட்டது, இதனால் அதன் பொருளாதாரத்தை அழித்தது. எனினும் நாடு அண்மைக்காலமான மீண்டு வருகிறது, இப்போது கிழக்கு ஆப்பிரிக்கா மற்றும் மத்திய ஆபிரிக்காவில் மிகப்பெரிய பொருளாதார வளர்ச்சி (மொத்த உள்நாட்டு உற்பத்தியில்) கண்டுவருகிறது. குளோபல் ஃபயர் பவர் கூற்றுப்படி, எதியோப்பியா உலகில் 42 வது மிக சக்திவாய்ந்த இராணுவத்தையும், ஆபிரிக்காவின் மூன்றாவது சக்திவாய்ந்ததாக இராணுவத்தையும் கொண்டதாக உள்ளது.
பெயர்முறை
கிரேக்க பெயரான Αἰθιοπία (Αἰθίοψ, Aithiops, 'எதியோப்பியன்') என்பது ஒரு கூட்டுச் சொல்லாகும், இது இரண்டு கிரேக்கச் சொற்களான, αἴθω +  ὤψ (aitho "I burn" + ops "face") இருந்து பெறப்பட்டது. வரலாற்றாசிரியரான எரோடோட்டசு, சகாராவுக்கு கீழே உள்ள ஆப்பிரிக்காவின் பகுதிகளைக் குறிப்பிடப் பயன்படுத்தினார், பின்னர் எக்குமீனை (குடியேற்றப் பகுதி ) என்பதை குறிப்பிடப் பயன்படுத்தினார்.
எஸ். ஷெட்டர்
ஷ. ஷெட்டர் என்பவர் கன்னடக் கவிஞர் ஆவார். இவர் 1935-ஆம் ஆண்டில் பிறந்தார். வரலாறு, கலை, இலக்கியம் உள்ளிட்ட துறைகளில் 27 நூல்களை எழுதியுள்ளார்.
ஆத்தூர் ஆதிபரமேஸ்வரியம்மன் கோயில்
ஆத்தூர் ஆதிபரமேஸ்வரியம்மன் கோயில் தமிழ்நாட்டில் தூத்துக்குடி மாவட்டம், ஆத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆவணி மாதம் கொடை விழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அகிலம் ஒன்று
அகிலம் ஒன்று என்பது 17 பாகங்கள் கொண்ட அகிலத்திரட்டு அம்மானை என்ற நூலின் முதலாவது பாகமாகும். இது அய்யாவழியின் சமய நூல் ஆகும். இதில் முதல் பகுதியான காப்பு, தெட்சணம் குறித்து விளக்குகிறது. மேலும் ஆதி உலகத்தின் அரசியல் மற்றும் சமூகவியல் சூழ்நிலைகள் குறித்து எழுதப்பட்டுள்ளது.
காப்பு
ஒரு நூலை எழுதுவதற்கு முன்பாக தன்னையே இறைக்கு அர்ப்பணிப்பதை காப்பு என்று கூறுவர். தமிழில் சங்க காலப் படைப்புகள் பெரும்பாலும் காப்பு என்ற பகுதியை கொண்டு துவங்கும். கலியன் பூமிக்கு வந்ததால், உலகை காத்து ஆட்சிபுரிய, கடவுள் சான்றோர்களை உருவாக்கியதாகவும், அதை கடவுள் சொல்ல தானே கேட்டதாகவும் நூலின் ஆசிரியர் இந்தப் பகுதியில் கூறியிருக்கிறார்.
நூலின் பயன்
இதை படிப்போருக்கு முழு தன்னிறைவு கிடைக்கும் என்றும், இதை தூற்றுவோர்களுக்கு நரகம் வாய்க்கும் என்றும் நூலின் பயனாக இதில் எழுதப்பட்டுள்ளது.
தெட்சணத்தின் புதுமை
தெட்சணத்தில், கலியுகத்திற்கு முன்பு சான்றோர்கள் தோன்றினார்கள் என்றும் அதுவே ஆரம்பகால மனித நாகரீகம் என்றும் அகிலத்தில் விளக்கப்பட்டிருக்கிறது. சமூகவியல், இறையியல் மற்றும் பல புதுமைகள் குறித்து இப்பகுதியில் ஆழமாக விளக்கப்பட்டிருக்கிறது.
இறைநீதி
இறை குறித்து மக்களின் எண்ணம், மேலும் அக்காலத்தின் இறை நல்லிணக்கம் மற்றும் இறை அருள் பெறும் வழிமுறை குறித்தும் இப்பகுதியில் விளக்கப்பட்டிருக்கிறது.
மனித நீதி
மனித தர்மம் குறித்தும் இயற்கையுடன் ஒத்து வாழும் வழி முறை குறித்தும் இப்பகுதியில் விளக்கப்பட்டிருக்கிறது.
சாதி ஒற்றுமை
பல சாதிகளாய் மனிதன் பிரிந்து வாழ்ந்தாலும் சாதியை ஒரு வகைப்பாடாய் மற்றும் கருதி, வெறுப்பற்ற மனநிலையோடு ஒரு சாதியாய் மனிதன் வாழ்ந்தான் என்று ஆதிகால சாதி அமைப்பு குறித்து இப்பகுதியில் விளக்கப்பட்டுள்ளது.
நீடிய யுகம்
நீடிய யுகம் முதல் யுகமாகும். அந்த காலகட்டத்தில், இறையும் மனிதனும் எந்த இடையூறும் இன்றி செழிப்பாக இருந்தனர். ஊழியமும் சாதி வேறுபாடும் இல்லாமல் ஒரே குடும்பமாய் மனிதகுலம் ஒற்றுமையாக வாழ்ந்தது. 14 உலகிலும் பூமியிலும் அனைத்து ஜீவராசிகளுக்கும் இடையே நல்லிணக்கம் இருந்ததாகவும் தீமையை பற்றிய பயம் இல்லை என்றும், மேலும் இந்த யுகத்தில் அரசன் நேர்மையாக இருந்து மக்களிடம் வரி வசூல் செய்யாமல் ஆட்சி புரிந்ததாகவும் விளக்கப்பட்டுள்ளது.
மேற்கோள்கள்
பகுப்பு:சமய நூல்கள்
இலின்னேயைட்டு
மேற்கோள்கள்
பகுப்பு:கோபால்ட் கனிமங்கள் பகுப்பு:சல்பைடு கனிமங்கள் பகுப்பு:கனசதுரக் கனிமங்கள்
அனுரா பண்டாரநாயக்கா
அனுரா பண்டாரநாயக்கா (பெப்ரவரி 15, 1949 – மார்ச் 16, 2008) இலங்கையின் முன்னாள் அமைச்சரும் அரசியல் வாதியுமாவார்.
தொடக்க வாழ்க்கை
முன்னாள் இலங்கை பிரதமர்களான சாலமன் பண்டாரநாயக்கா, சிறிமாவோ பண்டாரநாயக்கா ஆகியோருக்கு மூன்றாவது பிள்ளையாக 1949 பெப்ரவரி 15 ஆம் நாள் கொழும்பில் பிறந்தார். இவருக்கு சந்திரிகா பண்டாரநாயக குமாரதுங்க, சுனேத்திரா பண்டாரநாயக்கா என்ற இரண்டு மூத்த சகோதரிகள் உண்டு. கொழும்பு றோயல் கல்லூரி பள்ளிக் கல்வியைப் பயின்றார். வரலாற்றியலில் உயர் கல்விக்காக இலண்டன் பல்கலைக்கழகத்துக்குச் சென்றார். எனினும் கல்வி நடவடிகைகளை முடியுமுன்னரே இலங்கைத் திரும்பினார்.
அரசியல் வாழ்க்கை
1970 முதல் 1977 வரை அப்போதைய பிரதமரான சிறீமாவோ பண்டாரநாயக்கவின் வெளிவிவகார மற்றும் திட்டமிடல் துறை ஆலோசகராக பணியாற்றினார். 1977 ஆம் ஆண்டு முதற் தடவையாக மூன்று பராளுமன்ற பதிவிகளைக் கொண்ட நுவரெலியா-மசுகெலியா தேர்தல் தொகுதியில் போட்டியிட்டு அதன் இரண்டாவது அங்கத்தவராக  பாராளுமன்றத்திற்குத் தெரிவானார்.இலங்கைத் தொழிலாளர் காங்கிரசின் முன்னாள் தலைவர் அமைச்சர் சௌமியமூர்த்தி தொண்டமான், ஐக்கிய தேசியக் கட்சியின் முன்னாள் அமைச்சர் காமினி திசாநாயக்கா ஆகியோர் ஏனைய இரண்டு பதவிகளை கைப்பற்றியிருந்தனர். 1983 நவம்பர் 8 ஆம் நாள் அனுர பண்டாரநாயக்கா இலங்கை பாராளுமன்றத்தின் எதிர்க்கட்சித் தலைவராக தேர்ந்தெடுக்கப்பட்டார்.
1989 ஆம் ஆண்டு பொதுத்தேர்தலில் தொம்பே தேர்தல் தொகுதியில் அனுர போட்டியிட்டு வெற்றி பெற்றார். இதன் பின்னர் இலங்கை சுதந்திரக் கட்சிக்குள் ஏற்பட்ட பிரச்சினைகளையடுத்து 1993 அக்டோபர் 11 ஆம் நாள் அனுர பண்டாரநாயக்கா சுதந்திரக் கட்சியிலிருந்து விலகி அதே மாதம் 29 ஆம் நாள் ஐக்கிய தேசியக் கட்சியில் இணைந்து கொண்டார். அப்போதைய ஐக்கிய தேசியக் கட்சி அரசில் இவருக்கு உயர்கல்வி அமைச்சு வழங்கப்பட்டது. 1994 முதல் 2000 ஆண்டு வரை எதிர்கட்சி உறுப்பினராக செய்றபட்டார். 2000 அக்டோபர் 18 ஆம் நாள் இலங்கையின் 11வது பாராளுமன்றத்தின் சபாநாயகராக தேர்ந்தெடுக்கப்பட்டு 2001 அக்டோபர் 10 ஆம் நாள் வரை வரை அப்பதவியிலிருந்தார்.
பின்னர் மீண்டும் சுதந்திரக் கட்சியில் இணைந்துக் கொண்டார். 2001 டிசம்பர் மாதம் நடைபெற்ற பொதுத்தேர்தலில் ஐக்கிய மக்கள் சுதந்திர முன்னணி தோல்வியைச் சந்தித்த போதும் கம்பகா மாவட்டத்தில் போட்டியிட்டு வெற்றி பெற்றார். 2004 ஆண்டு பொதுத்தேர்தலுக்காக இலங்கை சுதந்திரக் கட்சியையும், மக்கள் விடுதலை முன்னணியையும் ஒன்று சேர்த்து கூட்டு முன்னணியொன்றினை நிறுவுவதில் அனுர பண்டாரநாயக்கா பாரிய பங்காற்றினார். அத்தேர்தலில் வெற்றி பெற்ற அனுர உல்லாசப்பிரயாண, கைத்தொழில், முதலீட்டு அமைச்சராக நியமிக்கப்பட்டார். 2005 ஆம் ஆண்டு லக்சுமன் கதிர்காமர் கொலையைத் தொடர்ந்து இலங்கை வெளிநாட்டமைச்சராகவும் நியமிக்கப்பட்டார். இதன் போது உல்லசப்பிரயாண அமைச்சும் அவருக்கு வழங்கப்பட்டு கைத்தொழில், முதலீட்டு அமைச்சுகள் வேறு ஒருவருக்கு கொடுக்கப்பட்டது.
வெளியிணைப்புகள்
பகுப்பு:இலங்கை அரசியல்வாதிகள் பகுப்பு:இலங்கை பௌத்தர்கள் பகுப்பு:பண்டாரநாயக்கா குடும்பம் பகுப்பு:இலங்கை நாடாளுமன்ற சபாநாயகர்கள் பகுப்பு:2008 இறப்புகள் பகுப்பு:1949 பிறப்புகள் பகுப்பு:இலங்கையின் 8வது நாடாளுமன்ற உறுப்பினர்கள் பகுப்பு:கொழும்பு மாவட்ட நபர்கள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் எதிர்க்கட்சித் தலைவர்கள் பகுப்பு:இலங்கையின் வெளியுறவுத்துறை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
சுந்தரம் வர்மா
சுந்தரம் வர்மா (Sundaram Verma) ஒரு இந்திய சுற்றுச்சூழல் ஆர்வலர். இந்தியாவின் வறண்ட பகுதிகளில் மரம் வளர்ப்பதற்கு உதவும் 'உலர் நில வேளாண்மை' நுட்பத்தை உருவாக்கியதற்காக 2020 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ இவருக்கு வழங்கப்பட்டது.
ஆரம்பகால வாழ்க்கையும்ம் தொழிலும்
வர்மா ராஜஸ்தானின் சிகார் நகரில் உள்ள தண்டா கிராமத்தில் பிறந்து வளர்ந்தார். 1972 இல் பட்டப்படிப்பை முடித்த பின்னர், விவசாயத்தை ஒரு தொழிலாக தொடர முடிவு செய்தார். புது தில்லியில் உள்ள இந்திய வேளாண் ஆராய்ச்சி நிறுவனத்தில் கிருஷி விக்யான் கேந்திரா (கே.வி.கே) மூலம் உலர் நில விவசாயத்தைப் படித்தார். பத்தாண்டுகளுக்குப் பிறகு, வறண்ட பகுதிகளுக்கு விவசாய நுட்பத்தை உருவாக்கி, அதில் அனைத்து வகையான மரங்களையும் ஒரு லிட்டர் தண்ணீரில் நடலாம் என்பதை விளக்கினார். இன்றுவரை இவர் 50,000 க்கும் மேற்பட்ட மரங்களை நட்டுள்ளார்.
குறிப்புகள்
பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:வாழும் நபர்கள் பகுப்பு:பத்மசிறீ விருது பெற்றவர்கள்
மரியம் சுல்தானா
மரியம் சுல்தானா (Mariam Sultana) ஒரு பாக்கித்தானிய வானியற்பியலாளர் ஆவார்.
இவர் 2912 இல் கராச்சி பல்கலைக்கழகத்தில் நூரிதினோவ் சலோகித்தின் நாசுரிதினோவிச் வழிகாட்டுதலில் வானியற்பியலில் முனைவர் பட்டம் பெற்றார். பாக்கித்தானில் வானியற்பியலில் இவர்தான் முதன்முதலில் முனைவர் பட்டம் ஈட்டியர். இவர் கூட்டு உருது கலை, அறிவியல், தொழில்நுட்பப் பல்கலைக்கழக (FUUAST) உதவிப் பேராசிரியராகப் பணிபுரிகிறார்.
வாழ்க்கை
இவர் பாக்கித்தனிலேயே பெரிய மாநகரமாகிய கராச்சியில் பிறந்து வளர்ந்தவர் ஆவார். இவர் 2004 இல் கராச்சி பல்கலைக்கழகத்தில் பயன்முறை கணிதவியலில் முதுவர் பட்டம் பெற்றவர்.. இவர் தன் முனைவர் பட்ட ஆய்வை 2006 இல் சலோகித்தின் நாசுரிதினோவ் வழிகாட்டுதலின்கீழ் தொடங்கினார். இவ வானியற்பியலில் 2012 இல் முனைவர் பட்டத்தைப் பெற்றார். இவர் புறப்பால்வெளி ஆய்வில் ஈடுபடுகிறார். இவர் வலயப் பால்வெளி உருவாக்கத்திலும் நிலைப்பிலும் கவனத்தைக் குவிக்கிறார். Her doctoral thesis was examined by James Binney and Ana Katrin Schenk.